में एडमिशन शुरू, एमबीए के लिए 25, बीबीए टीटी के लिए 22 की उम्र तय
सिटी रिपोर्टर इंडियन इंस्टीट्यूट ऑफ टूरिज्म एंड ट्रेवल मैनेजमेंट (आईआईटीटीएम) में एमबीए टूरिज्म एंड ट्रेवल मैनेजमेंट 2017-19 (एमबीए टीटीएम) और बीबीए टूरिज्म एंड ट्रेवल 2017- 20 (बीबीए टीटी) के लिए शुरू हुए एडमिशन में इस बार दो बड़े बदलाव किए गए हैं। पहली बार एमबीए और बीबीए के लिए उम्र की सीमा तय की गई है। एमबीए टीटीएम में 25 साल की उम्र से ज्यादा के स्टूडेंट्स एडमिशन नहीं ले सकेंगे। वहीं बीबीए टीटी में उम्र की सीमा 22 साल रखी गई है। हालांकि एससी और एसटी कैटेगरी वालों को 5 साल का रिलेक्सेशन दिया गया है। अभी तक दोनों ही प्रोग्राम में उम्र का कोई बंधन नहीं था। वहीं दूसरा बदलाव यह है कि देश में आईआईटीटीएम के 5 सेंटर्स हैं लेकिन इस बार गोवा सेंटर पर एडमिशन नहीं होंगे। एडमिशन ग्वालियर, नोएडा, नेल्लोर और भुवनेश्वर कैंपस के लिए होंगे। एडमिशन चेयरमैन चंद्रशेखर बरुआ का कहना है कि टूरिज्म इंडस्ट्री में यंग लोगों की डिमांड है। इस वजह से यह बदलाव किया गया है। इस संबंध में संस्थान की वेबसाइट पर एक सर्कुलर भी जारी कर दिया गया है।
स्टूडेंट्स की उम्र 1 जुलाई 2017 तक 25 और 22 से ज्यादा न हो।
admission update
इंडियन इंस्टीट्यूट ऑफ टूरिज्म एंड ट्रेवल मैनेजमेंट में उम्र की सीमा तय की गई है और गोवा सेंटर में एडमिशन नहीं होंगे
एमबीए टीटीएम का शेड्यूल
आवेदन की अंतिम तारीख- 12 मई 2017
वैलिड स्कोर के साथ आवेदन- 19 मई 2017
आईआईएटी- 4 जून 2017
जीडी एंड पीआई- 19 से 24 जून 2017
पहली मेरिट लिस्ट- 3 जुलाई 2017
सेकंड मेरिट लिस्ट- 10 जुलाई 2017
बीबीए टीटी का शेड्यूल
आवेदन की अंतिम तारीख- 19 मई 2017
एडमिशन टेस्ट- 4 जून 2017
जीडी और पीआई- 19 से 24 जून 2017
पहली मेरिट लिस्ट- 3 जुलाई 2017
दूसरी मेरिट लिस्ट- 10 जुलाई 2017
एमबीए में 600 सीट्स
एमबीए टीटीएम में ग्वालियर, भुवनेश्वर, नोएडा और नेल्लोर में 600 सीट्स रखी गई हैं। इसमें एडमिशन मैट, कैट, सीमैट, जैट, जीमैट और एटमा के वैलिड स्कोर पर दिए जाएंगे। इसके अलावा 4 जून को एक टेस्ट भी कराया जाएगा, जो सभी सेंटर्स पर सुबह 10 से होगा। इसके बाद ग्रुप डिस्कशन और पर्सनल इंटरव्यू होगा। वैलिड स्कोर के 70, ग्रुप डिस्कशन के 15, पर्सनल इंटरव्यू के 15 प्रतिशत अंक जुड़ेंगे।
बीबीए टूरिज्म एंड ट्रेवल के लिए 240 सीट्स रखी गई हैं। ग्वालियर में 60, भुवनेश्वर में 60, नोएडा में 60 और नेल्लोर में 60 सीट निर्धारित की गई हैं। स्टूडेंट्स के पास कक्षा 12वीं में 50 प्रतिशत अंक होना जरूरी हैं। इसका एडमिशन भी टेस्ट के माध्यम से होगा, जो 4 जून को देश सभी सभी सेंटर्स पर होगा। इसमें रिटन टेस्ट के 70 प्रतिशत, ग्रुप डिस्कशन के 15 और पर्सनल इंटरव्यू के 15 प्रतिशत अंक जोड़े जाएंगे।
बीबीए टीटी में 240 सीट
hin_Deva hin_Deva mag_Deva eng_Latn hin_Deva hne_Deva hin_Deva mag_Deva bho_Deva bho_Deva hne_Deva kas_Deva hne_Deva hin_Deva kas_Deva awa_Deva hne_Deva bho_Deva hne_Deva hin_Deva hin_Deva bho_Deva